CELEX: 32017R0635
Language: et
Date: 2017-03-30 00:00:00
Title: Komisjoni rakendusmäärus (EL) 2017/635, 30. märts 2017, teatavate kaupade klassifitseerimise kohta kombineeritud nomenklatuuris

5.4.2017   
               
               
                  ET
               
               
                  Euroopa Liidu Teataja
               
               
                  L 91/1
               
            KOMISJONI RAKENDUSMÄÄRUS (EL) 2017/635,
      30. märts 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja vastavalt määruse (EL) nr 952/2013 artikli 34 lõikele 9 tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 30. märts 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Toode on umbes 44 mm pikk läbipaistvast plastist tühi silindriline padrun ja selle alumine ots on suletud äravõetava plastist kaitsekorgiga. Padruni ülaosa on huulikukujuline ja selles on väike auk, mille kaudu saab auru sisse hingata.
                     Kasutaja täidab tühja padruni e-vedelikuks nimetatava spetsiaalse vedelikuga, seejärel pannakse padrun e-sigaretti. Padrunit saab 10–20 korda uuesti täita ja suitsetamiseks uuesti kasutada, pärast seda tuleb padrun jäätmena ära visata.
                     Huulik vastab tavapärasele tubakasigareti filtrile. Kui padrun on pandud e-sigaretti, võtab kasutaja huuliku otsa suhu ja hingab sisse. Seeläbi muudab e-sigareti pihusti vedeliku nõrgaks auruvooks, mis huuliku kaudu kasutaja suhu juhitakse.
                     Vt fotot (*1).
                  
                  
                     8543 90 00 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 39 märkusega 2 s, XVI jaotise märkusega 2 b ning CN-koodide 8543  ja 8543 90 00  sõnastusega.
                     Kasutaja ei paneks ilma huulikuta e-sigaretti suhu ning ilma pihusti aktiveerimiseta ei vabaneks huuliku kaudu auruvoog. Seega on spetsiaalse vormitud ülaosaga padrun e-sigareti funktsioneerimise oluline osa ja mitte lihtsalt plastmahuti. Seepärast ei või seda muu plasttootena rubriiki 3926  klassifitseerida.
                     Harmoniseeritud süsteemi klassifitseerimisarvamuse kohaselt tuleb e-sigaret tervikuna klassifitseerida muu elektriseadme või -aparaadina alamrubriiki 8543 70 .
                     Seega tuleb padrun klassifitseerida CN-koodi 8543 90 00  alla kui mujal selles grupis nimetamata elektriseadmete ja -aparaatide osad, mis täidavad iseseisvaid tööoperatsioone.
                  
               
            
         
            (*1)  Fotod on üksnes illustreerivad.